Kamu bisa jelasin ke aku soal Jacob Pattipi dalam bahasa jawa?

Jacob "Jack" Pattipi (  ) minangka dadi Gubernur Irian Jaya kaping 10 sing njabat antara taun 1993–1998. Pattipi lair ing Fakfak, Pattipi nate kuliah ing akademi pamong praja Walanda New Guinea sadurunge ditugasake dadi PNS ing Sorong . Sawise wilayah New Guinea Walanda didadekne siji karo Indonesia, Pattipi pindhah menyang Malang kanggo kuliah ing Institut Ilmu Pemerintah lan lulus ing taun 1970. Dheweke bali menyang Papua sabanjure lulus lan makarya dadi PNS ing Kabupaten Merauke nganti diangkat dadi Bupati Merauke limang taun sabanjure.

Pattipi dadi bupati suwene sangang taun. Salah sawijining masalah sing diadhepi Pattipi nalika dadi bupati yaiku kayu-kayuan ora bisa diekspor lan nyebabake geger kondhang. Dheweke nindhak lanjuti kanthi mrentah para PNS supaya ora melu nebang kayu lan njaluk marang para pengusaha kayu ing wilayah mau supaya mbayar dhuwit marang penebang kayu. Dheweke uga miwiti mbangun depo lengo ing kabupaten kasebut sing diprakarsani dening perusahaan Pertamina lan dibiayai dening negara. Dhèwèké diangkat dadi Asisten Gubernur ing tengah mangsa dadi bupati. Sawisé setaun njabat, dhèwèké diangkat dadi Ketua Badan Perencanaan Pembangunan Daerah.

Pattipi kapilih dening DPRD Irian Jaya minangka Gubernur Irian Jaya nalika April 1993. Dheweke disumpah sawetara dina sabanjure. Program-program pembangunan sing ditindakake dheweke fokus ing sektor pertanian lan dianggep mung nganut program-program sing ditindakake pemerintah ing Pulo Jawa saengga ora ana pengaruh sing signifikan ing Irian Jaya. Pattipi ugi nyuwun supados program transmigrasi ingkang dipunanggep dados komponèn wigatos kangge ngrembakakaken provinsi Irian Jaya ugi dados solusi kangge ngatasi kekirangan SDM . Sajrone jabatane dadi gubernur, Pattipi ngganti Direktur Umum Bank Pembangunan Daerah Irian Jaya sing nggawe dheweke dilaporake amarga dituduh fitnah, nambah jabatan wakil gubernur saka siji dadi telu minangka upaya kanggo nyiapake ekspansi provinsi, lan mbentuk sawetara kabupaten lan kutha anyar ing wilayah Irian Jaya. . Amarga lara jantung lan stroke sing dialami ing tengah-tengah jabatane, sawetara mahasiswa njaluk supaya dheweke mundur saka jabatane. Pattipi mungkasi masa jabatan limang taun tanggal 9 April 1998 lan diganti Freddy Numberi sing kapilih dadi Gubernur Irian Jaya dening DPRD Irian Jaya. Dheweke tilar donya telung taun sabanjure tanggal 15 Oktober 2001.